b'\n_START_ARTICLE_\nWinchester Castle\n_START_PARAGRAPH_\nWinchester Castle er en bygning fra middelalderen i byen Winchester i fylket Hampshire, England. Den ble reist i 1067, \xc3\xa5ret etter at Vilhelm Erobreren og hans normannere invaderte England. I sin tid var den et av de sterkeste festninger i England og i mer et \xc3\xa5rhundre tjente den som regjeringens sete inntil denne flyttet til London. Kun \xc2\xabDen store hallen\xc2\xbb (en. the Great Hall), som ble bygget p\xc3\xa5 1200-tallet eksisterer i dag. Den huser et museum som omhandler Winchesters historie.\n_START_SECTION_\nDen store hallen\n_START_PARAGRAPH_\nVed slutten av kong Johan av Englands regime i 1216 hadde festningen og dens kongelige palass et behov for omfattende reparasjoner. Mellom 1222\xe2\x80\x931235 bygde Henrik III av England til \xc2\xabDen store hallen\xc2\xbb, bygget i formen av \xc2\xabdobbel kube\xc2\xbb og i flintstein. Opprinnelig hadde den lavere vegger og et tak med takvinduer. I deres sted har ble blitt lagt til h\xc3\xb8ye vinduer med steinprydelser. Edvard II av Englands gjorde utvidelser til festningen. En etterligning av det mytiske runde bord til kong Arthur henger i Den store hallen. Bordet ble opprinnelig konstruert p\xc3\xa5 1200-tallet og ble malt i dens n\xc3\xa5v\xc3\xa6rende form for Henrik VIII av England. Rundt kanten av bordet er navnene p\xc3\xa5 kong Arthurs riddere. Bordet har ved unders\xc3\xb8kelser blitt datert til 1275._NEWLINE_Taket ble ombygd p\xc3\xa5 slutten av 1300-tallet, noe som endret hallens ytre framtoning. Under den engelske borgerkrigen ble festningen holdt av rojalistene inntil den ble erobret av parlamentsh\xc3\xa6ren i 1646. Oliver Cromwell ga ordre til at festningen skulle bli revet, men Den store hallen ble beholdt som m\xc3\xb8tested for r\xc3\xa5d og fylkesdomstolene._NEWLINE_I 1873 ble taket i hallen fornyet._NEWLINE_Bak Den store hallen er det opprettet en form for middelalderhage som i dag kalles for \xc2\xabDronning Eleanoras hage\xc2\xbb. Det er mulig at dronning Eleanora av Aquitaine ble holdt i forvaring her i 1174 av hennes ektefelle kong Henrik II av England.'